
ĮVADAS
Matavimo ir kalibravimo prietaisams yra keliami ypatingi tikslumo reikalavimai. Šių prietaisų pavaros turi būti mažų matmenų, patikimos, įvairių greičių, turi dirbi žemose ir aukštose temperatūrose. Taip pat turi dirbti įvairiose darbo aplinkose, pvz.: vakuumo ir radiacijos ir t. t.
Pjezoelektriniai varikliukai turi visas šias savybes. Jie veikia tyliai, yra paprastos konstrukcijos, mažų matmenų, nes neturi įprastoms pavaroms būdingų sudedamųjų dalių (reduktoriaus, krumpliaračių, diržo ir pan.). Jų galios ir dydžio santykis yra didelis. Kol kas pjezoelektriniai varikliai savo charakteristikomis ir galia negali prilygti buityje ir pramonėje naudojamiems tradiciniams elektros varikliams, tačiau jie yra naudojami ir labai svarbūs mažų precizinių sistemų pavarose.
Pjezoelektriniams varikliams būdinga: maži matmenys, greitas veikimas, paprastas valdymas ir kt. Šias  savybes galima pritaikyti geodezinių kampų kalibravimo prietaisų tiksliam pasukimui. 
1.  APŽVALGA
1.1. Kampų matavimo įranga ir komparavimo būdai 

Poligonas/autokolimatorius. Stendo centre bazuojama precizinio tikslumo daugiakampė prizmė – poligonas. Precizino tikslumo daugiakampė prizmė turi veidrodinius paviršius, tarp kurių yra labai tikslus kampas. Dažniausiai daugiakampę prizmę sudaro 12 – 20 arba 24, 36, o kartais net 72 paviršiai (1.1 pav.). Daugiakampės prizmės dažniausiai gaminamos iš plieno arba kvarcinio stiklo [1].

1.1 pav. Poligonas su aštuoniais veidrodiniais paviršiais
Autokolimatorius – tai prietaisas naudojamas tikslių kampų palyginimui, naudojant veidrodžio atspindį. Autokolimatoriaus veikimo principas pagrįstas šviesos šaltinio atspindžiu nuo veidrodinio paviršiaus (1.2 pav.).

1.2 pav. Poligono/autokolimatoriaus veikimo principas: a) veidrodžio šviesos atspindys; b) autokolimatoriaus veikimo principas
Kampas tarp siunčiamo ir atsispindėjusio šviesos srauto yra lygus 2α. Kampo matavimas tarp siunčiamo ir atsispindėjusio šviesos srauto leidžia nustatyti veidrodinio paviršiaus padėtį. Autokolomatoriaus šviesos srautas (taškas, linija ar kokia kita forma) siunčiamas į daugiakampės prizmės paviršiaus plokštumą 5, tuo pat metu jis grįžta į autokolimatoriaus okuliarą. Jei daugiakampės prizmės veidrodinio paviršiaus statmuo 4 nėra vienoje linijoje su autokolimatoriaus ašimi, t. y. su iš autokolimatoriaus išleidžiamu siunčiamu šviesos srautu 10, tai tada prizmės statmuo su autokolimatoriaus ašimi sudarys kampą α. Atsispindėjęs šviesos srautas 6 su autokolimatoriaus ašimi 10 sudarys kampą 2α. Atsispindėjęs šviesos srautas per objektyvą 9 patenka į okuliarą 8. Paskaičiavus atstumą ε tarp siunčiamo grįžusio į okuliarą šviesos srauto galima nustatyti daugiakampės prizmės kampinę padėtį. 

Moore‘s Precision Index įrenginys. Šiuo įrenginiu yra pasiekiamas labai didelis kampo pozicionavimo tikslumas, kurio paklaida neviršija 0,1″. Jo pagrindinę dalį sudaro dviejų disko pavidalo detalių sukabinimas dantukais, esančiais galiniuose šių diskų paviršiuose (1.3 pav.). Šio prietaiso principinis išradimas buvo patentuotas firmoje Moore (JAV), o jo pagrindu buvo sukurti kampų matavimo prietaisai ir Lietuvoje [2]. 

Prietaiso pagrindo 1 viršutinėje žiedinėje dalyje yra įpjauti maži dantukai, turintys trikampį, plokščią arba rutulio dalies profilį, o dantukų pašaknyse – griovelius, kad dantukų sukabinimas būtų laisvas ir garantuotas, nebūtų ribojamas dantukų viršūnių netikslumų. Toks pat skaičius dantukų įpjautas viršutinio disko 5 žiediniame galiniame paviršiuje. Pasukus rankenėlę 7 , kumštelis 6 per įvorę 4 pakelia viršutinį diską 5, dantukai atsiskiria ir diską galima pasukti norimu kampu. Po to jis vėl nuleidžiamas, dantukai susikabina, fiksuodami tikslią kampo padėtį [3]. 

. 

1.3 pav. Supaprastinta Moore’s Precision Index  įrenginio schema: a) matavimo padėtis, b) kampo keitimo padėtis
Optinė skalė/mikroskopas. Reikalinga labai tiksli apskritiminė skalė ir vienas arba keli mikroskopai (priklausomai nuo matavimo metodų) skalei nuskaityti.

Naudojant šį matavimų būdą pagaminamas apskritiminis diskas su ant jo įpresuota apskritimine skale. Daugelyje labai tikslių matavimo prietaisų pamatinio mato skalės dažniausiai gaminamos iš specialios medžiagos, vadinamos niuzilberiu (vok., neusilber, pažodžiui – naujasis sidabras, - vario lydinys, turintis 20% cinko ir 15% nikelio) arba sidabro juostelių, įpresuotų į griovelį, esantį kito matalo (daugiausia bronzos) disko paviršiuje [1].
Matavimo tikslumas matuojant optine skale/mikroskopu priklauso nuo šių veiksnių:

· skalės padalų kokybės;

· matavimo proceso kokybės;

· mikroskopų kokybės;

· guolių ekscentriciteto;

· guolių susidėvėjimo.

Apskritiminio disko kampinės padėties nustatymui naudojami mikroskopai. Limbo padėtis nustatoma naudojant linijines vertes. Žinant skalės skersmenį apskritiminio disko kampinę vertę galima paskaičiuoti [4]. 

Kampiniai keitikliai. Ši kampų matavimo priemonė yra plačiausiai taikoma mūsų dienomis. Kampiniai keitikliai yra naudojami metalo pjovimo staklių sukamųjų stalų pasukimo kampams matuoti ir valdyti, matavimo prietaisų kampų atskaitymo ir matavimo sistemose, pramoninių robotų kampinių dydžių matavimo ir valdymo sistemose. Kampinių keitiklių veikimas pagrįstas fotoelektriniu principu [5]. 

Didesnio tikslumo kampiniai keitikliai veikia fotoelektrinio skenavimo principu [6](Heidenhain). Fotoelektrinio principo veikimas yra bekontaktis, todėl nesidėvintis. Šis metodas skenuoja keleto mikronų pločio linijas ir generuoja išėjimo signalus labai mažais periodais. Pagal skenavimo veikimo principus fotoelektriniai kampo keitikliai skirstomi:

· optinio skenavimo;

· interferncinio skenavimo.

Lazerinis girometras. Šis prietaisas dėl optinių šviesolaidžių (du šviesos spinduliai juda priešingomis kryptimis susuktame šviesolaidyje) naudojimo tapo itin kompaktiškas, teikiantis labai didelio diskretiškumo informaciją. Tai labai plačiai techniniams matavimams naudojamas prietaisas [7]. Jo principinę schemą sudaro klasikinio girometro konstrukcija. Kvarcinio stiklo prizmės vidiniame paviršiuje du priešingomis kryptimis einantys lazerio spinduliai interferuoja, fotoelementas registruoja interferencinių juostų kitimą, o interferencijos periodas dar gali būti interpoliuojamas. Kampo vertę ir jos pokytį galima išmatuoti 0,1” arba net 0,01” diskretiškumu. Matavimo tikslumas taip pat yra labai didelis, sistemingoji matavimo paklaida neviršija kelių dešimtųjų kampo sekundės. Prietaisas tinka naudoti navigacijos tikslams, juo galima matuoti sukimosi kampą, kampinius greičius ir pagreičius. 

1.4 pav. Lazerinis girometras: 1 – šviesos šaltinis (lazeris); 2 – optinis šviesos kreiptuvas; 3 – šviesos priėmėjas (fotodiodas); 4 – optinė prizmė
1.2. Kampinio pozicionavimo tikslumo įvertinimas

Vilniaus Gedimino technikos universiteto geodezijos institute yra sukurtas stendas specializuotas kampų matavimo geodezinių prietaisų kalibravimui. Stendo kūrimui panaudota tiksli (~3˝) ir standi apskrito dalinimo mašiną, įdiegiant joje automatinį kompiuterinį valdymą.

Apskrito dalinimo mašina (1.5 pav.) buvo modernizuota – įmontuotas precizinis kampo keitiklis 5, žingsninis variklis su globoidine sliekine pavara 7, bei viso stendo veikimą valdantis elektroninis blokas 6 ir kompiuteris 1 [8].

Stendo stalo pasukimo kampinė padėtis nurodoma kompiuteryje. Duomenys perduodami į valdymo bloką, pastarasis siunčia impulsus žingsniniam varikliui tol, kol kampinis keitiklio rodmuo pasiekia kompiuteryje įvestą rodmenį (t.y. stalas pasukamas į reikiamą padėtį). 

Kampinio keitiklio rodmenys (stalo kampinė padėtis) lyginami su tikrinamojo prietaiso rodmenimis bei įvertinus prietaiso sukamos dalies kampinę padėtį, nustatomos prietaiso rodmenų paklaidos.

Siekiant tikrinti ir palyginti matavimus, prie stendo sumontuoti papildomi prietaisai – poligonas 3 su autokolimatoriumi 2, bei mikroskopai 10, naudojantys įmontuotą į sukamą stalą skalę, kaip kampo etaloną. Tiek autokolimatoriai (disko kampinės ir geodezinio prietaiso padėties nustatymo), tiek ir mikroskopai buvo modernizuoti panaudojus CCD elementus, leidžiančius nuskaityti skalės brūkšnio padėtį ir rodmenis perduoti į kompiuterį.

1.5 pav. Bendra kalibravimo stendo schema: 1 – kompiuteris, 2 – autokolimatorius, 3 – daugiakampė prizmė, 4 – sukamasis stalas (sliekratis), 5 – fotoelektrinis kampo keitiklis, 6 – stalo pavaros valdymo blokas, 7 – žingsninis variklis su sliekine pavara, 8 – tikrinamojo prietaiso pozicionavimo veidrodis, 9 – tikrinamojo prietaiso padėties nustatymo autokolimatorius, 10 – mikroskopai, 11 – tikrinamasis geodezinis prietaisas
1.3. Pjezoelektrinis reiškinys 
Kristalų struktūros ir pjezoelektrinių reiškinių ryšį 1880 m. pirmą kartą nustatė broliai Pjeras ir Žakas Kiuri. Eksperimentuodami su kristalais (turmalinu, kvarcu, Segneto druska) jie aptiko, kad veikiant slėgiui šių kristalų paviršiuje atsiranda elektros krūviai. Šis atradimas buvo pavadintas pjezoelektra, o medžiagos, kuriose jis pasireiškia – pjezoelektrinėmis medžiagomis. Jie numatė, kad galimas ir atvirkštinis pjezoreiškinys, kuris buvo įrodytas metais veliau. 

Pjezoelektrinis reiškinys yra pjezoelektrinių medžiagų paviršiuose atsirandantis elektros krūvis veikiant mechaniniams įtempimams arba jų deformaciją veikiant elektriniam laukui [9]. Tiesioginio pjezoreiškinio esmė parodyta 1.6 pav. Pjezoelementą slegiant ir tempiant, jo galuose atsirandančių elektros krūvių ženklai pasikeičia priešingais.  

1.6 pav. Tiesioginis pjezoelektrinis reiškinys
Esant atvirkštiniam pjezoreiškiniui dėl paviršių įsielektrinimo arba elektrinio lauko poveikio, pjezoelementas pailgėja arba sutrumpėja (1.7 pav.). Tai priklauso nuo įelektrinimo poliškumo arba elektrinio lauko krypties.

1.7 pav. Atvirkštinis pjezoelektrinis reiškinys
1.4. Pjezoelektra
Kūnų savybė elektriškai poliarizuotis juos deformuojant, vadinama pjezoelektriniu reiškiniu [10]. Jis gali atsirasti tik kūnuose, neturinčiuose simetrijos centro. Šį efektą pabandysime paaiškinti sąveikaujantiems krūviams, išsidėsčiusiems vienoje linijoje. Tokiu modeliu gali būti CdS kristalinė gardelė, kurią sudaro du susijungę Cd ir S atomai, išsidėstę eilute išilgai heksagoninės ašies.

1.8  pav. Pjezoefekto kilmė linijiniame kristale. a – nepaveikta gardelė, b – deformuota. 
Šią grandinėlę sudaro du dipoliai, kurių dipoliniai momentai yra 

Veikiant deformacijai kadmio ir sieros atomai pasistums vienas kito atžvilgiu ir atstumų pokytis pakeis dipolinius momentus ir bendrą dipolinį momentą. Jo pokytis bus:

[image: image13.wmf](

)

b

a

nq

P

P

D

-

D

=

D

=

2

2

0

                                                     (1.2)
Tai ir bus pjezoektrinis efektas, dar vadinamas tiesioginiu pjezoektriniu efektu. Elektrinis laukas, veikiantis tokį dipolį, veikia taip, kad teigiami ir neigiami krūviai pasislenka į priešingas puses ir atstumai tarp dipolių pakinta  –  atsiranda dipolio deformacija. Suraskime ryšius tarp mechaninių (įtempimo bei deformacijos) ir elektrinių (lauko stiprumo ir indukcijos) dydžių. Dėl statinės pusiausvyros dipolio pokytis ir susikūręs laukas turi kompensuoti vienas kitą, taigi

Iš čia:

Pirmasis šios sumos narys 
[image: image17.wmf]2

1

2

K

K

nq

ion

+

=

c

 nusako joninį poliarizuojamumą, o antrasis proporcingas gardelės deformacijai  

Čia pjezoelektrinė pastovioji bus išreiškiama

Visa poliarizacija įskaitant ir elektroninę bus

Veikiančios bipolius jėgos yra

Iš čia mechaninis įtempimas, t.y. veikianti vienetinį paviršinį plotą bus (N grandinėlių tankis lygus na)

Tada turėsime

Ir įstatę Δb turėsime išraišką

Arba įvedę žymėjimą 

Galutinai turėsime lygtis aprašančias pjezoelektrinį efektą

Tikram kristalui šios lygtys turėtų būti tenzorinėmis lygtimis, nes elektrinis laukas yra vektorius, o deformacija bei įtempimas yra tenzoriai Tokiu būdu dielektrinė, stangrumo bei pjezoelektrinė pastoviosios yra tenzoriniai koeficientai.

Šiose formulėse vykdomas sumavimas pagal pasikartojančius indeksus.
Bangų sklidimui pjezoefektas truputį keičia bangų greitį, priklausomai nuo to, koks yra jo dydis. Sąveikai su elektriniu lauku įvedamas mechaninio ryšio koeficientas

o santykinis greičio pokytis proporcingas 

1.5. Paviršinės bangos pjezoelektrikuose

Viskas labai panašu, kaip ir paprastuose kietuosiuose kūnuose, tik paviršiuje atsiranda papildomas elektrinis potencialinis laukas (dėl daug mažesnio šių bangų greičio už šviesos greitį) [10]. Aplinkoje šis laukas susijęs su dalelių poslinkiu joje, tuo tarpu tolstant nuo kietojo  kūno ribos jis sparčiai mažėja - ore jis silpsta pagal dėsnį e-kx3 .  

Be to pjezoelektrinėje aplinkoje gali egzistuoti grynai skersinės paviršinės bangos. Jų mažėjimas į kristalo tūri yra mažas, todėl jos giliau prasiskverbia į kristalo tūrį ir jų greitis mažai skiriasi nuo skersinių bangų greičio 

 metalizuotame paviršiuje.
Kraštinės sąlygos paviršinėms bangoms - įtempimai paviršiuje turi būti lygūs nuliui T3i = 0 , duoda tris lygtis. Be to, dvi elektrinio lauko kraštinės sąlygos (aplinkų riboje statmenos paviršiui elektrinės indukcijos dedamosios ir potencialai yra lygūs ) gali būti suvestos į vieną

čia Zs yra paviršinis efektyvus impedansas.
Šiuo atveju elastinės kraštinės sąlygos irgi gali būti suvestos į vieną

čia Ai ir A2 yra determinantai gaunami iš elastinių kraštinių sąlygų. Jeigu paviršius yra padengtas metalu , t.y. metalizuotas, tai paviršinis krūvis lygus nuliui, nes metale
potencialas lygus nuliui, o laisvam paviršiui D3 (0) = -k ε0 Φ(0), tai 

Vietoje  paviršiaus krūvio galime įvesti efektyviąją dielektrinę skvarba 

Abi išraiškos gali būti naudojamos priklausomai nuo to, kuriuos dydžius jums patogiau vartoti. Šiuos efektyvius dydžius patogu  naudoti sluoksninėms sandaroms ant pjezoelektriko nagrinėti, pvz. metalizuotiems paviršiams ir pan., kada mechaninis poveikis yra menkas arba jis visiškai panaikinamas nesant tiesioginio mechaninio kontakto tarp dviejų aplinkų.
1.6.  Pjezoelektrinės medžiagos 
Visos medžiagos, kurioms yra būdingas pjezoelektrinis reiškinys, vadinamos pjezoelektrinėmis medžiagomis [9]. Jos skirstomos į tris grupes: 

1) natūralieji (kvarcas (1.9 pav.), Segneto druska) ir sintetiniai (licio sulfatas, amonio ortofosfatas) kristalai; 

2) poliarizuotoji feroelektrine keramika; 
3) kai kurių polimerų plėvelės. 

1.9  pav. Kvarcas (SiO2)
Pagaminti pjezokeramikos elementai yra izotropiški ir nepasižymi pjezoelektrinėmis savybėmis, nes jų elektrinių dipolių (1.10 pav.) orientacija yra chaotiska (1.11 pav., a). Kad atsirastų pjezoelektrinės savybės, būtinas elektrinių dipolių poliškumas, t. y. jų orientacija elektrinio lauko atžvilgiu. 

Prijungus įtampą ir veikiant nuolatiniam laukui, elektriniai dipoliai orientuojasi lauko linijų kryptimi (1.11 pav. b). Beveik tokia pati orientacija išlieka ir išjungus įtampą (1.11 pav., c). Taip susidaro pjezokeramikai reikalinga liekamoji poliarizacija. 
[image: image44.png]



1.10 pav. Pjezoelektriniai dipoliai
[image: image45.png]4

5 m” mz[( +

f??im-uli





1.11 pav. Pjezokeramikų poliarizacija: a – prieš poliarizaciją; b – poliarizacijos metu; c – po poliaricacijos
1.7. Pjezovarikliai 
Pjezovariklis (angl. piezomoto; ultrasonic motor; vok. Piezomotor) yra pjezomechaninis energijos keitiklis, kuriame aukštadažniai mechaniniai virpesiai sukelia tolygų išėjimo grandies sukamąjį, slenkamąjį arba žingsninį judesį [9,10]. Čia vyksta energijos keitimas, kuriam naudojamas elektrinis laukas (1.12 pav.). Veikiant elektriniam laukui gaunami aukštadažniai pjezoelemento virpesiai, kurie per kontakto tašką arba paviršių sąlytiniu (sausosios trinties) būdu sukelia nepertraukiamą išėjimo grandies judesį. Pjezomechaninėse sistemose gali būti ir kelios energijos keitimo pakopos 

1.12 pav. Energijos keitimas pjezovarikliuose
Lyginant su kitais varikliais, paminėtini šie pjezovariklių privalumai: 
1. Didelis masės ir galios santykis.
2. Mažas reakcijos laikas (kelios mikrosekundės). 
3. Gerai tinka mikropozicionavimui, dėl mažų pjezoelektrinių medžiagų deformacijų  gaunami labai maži judamosios dalies poslinkiai 

4. Nekuria magnetinių laukų, todėl gerai tinka tokiems įrenginiams, kuriuose magnetiniai laukai neleidžiami.  
5. Kompaktiškumas, nedidelis inertiškumas ir geros darbinės, paleidimo ir stabdymo charakteristikos. 

6. Gerai pritaikomi ir įmontuojami įvairiuose įrenginiuose. 

7. Nereikalingi reduktoriai, nes galima gauti mažus greičius, esant dideliam sukimo momentui.  

8. Paprasta konstrukcija.  

9. Tylus veikimas.
Trūkumai:
1. Būtina naudoti aukšto dažnio energijos šaltinį.
2. Kontaktiniai paviršiai turi būti atsparūs trinčiai.
Šiuo metu yra sukurta daug įvairių pjezovariklių konstrukcijų, tačiau visos jos yra bendros struktūros, kuri parodyta 1.13 pav. 

Schemoje pažymėta: 1 – aukštadažnių elektrinių virpesių generatorius, turintis kelis išėjimus, kurių signalai yra skirtingo dažnio ir fazės; 2 – valdymo sistema, kuri pagal valdymo signalą vykdo pjezokeitiklių įtampos komutaciją; ir moduliaciją; 3 – pjezokeitiklis, elektrinę įtampą keičiantis į mechaninius virpesius; 4 – netiesinis elementas kontakto vietoje, kurioje pjezokeitiklio virpesiai keičiami išėjimo grandies 5 poslinkiu. 

1.13 pav. Bendroji pjezovariklio struktūra

1.14 pav. Pjezoelektrinių pavarų klasifikacija
1.8. Pjezoelektrinių pavarų apžvalga
1.8.1. Mikroimpulsinės piezokeramimės pavaros

Šios pavaros (1.15 pav.) judesys atliekamas pjezo keramikai pailgėjant išilgai arba pjezokeramika lenkiantis iš viršaus  į apačią, taip gaunamas judesys į abi puses.

1.15 pav. Parodas mikroimpulsinis  piezokeraminis variklis su įstrižais elektrodais [11].

Kitas mikroimpulsinės pjezo keraminės pavaros tipas parodyta 1.16 pav, šitą principą sugalvojo prof. R. Bansiavicius [12]. Pjezoelektrinė pavaros veikimas yra pagrįstas pjezokeramikos deformavimu  išilginiu ir lenkimo būdu vienu metu. Šio variklio sukimosi kryptis pakeičiama, perjungiant įstrižai išdėstytus elektrodus.
[image: image50.jpg]



1.16 pav. Prof. Bansevičiaus  pjezokeramine pavara, 1977 m.
1.8.2. Suspaudimo tipo pjezo variklis

Pirmas suspaudžiamos piezo pavaros projektas buvo pasiulytas Burleigh Instruments 1974. [13]. (1.17 pav.)

 1.17 pav. Suspaudimo tipo pjezoelektrinio variklio veikimo principas.
Judesys gaunamas trijų pjezoelektrinių pavarų pagalba. Dvi išorinės pavaros (1 ir 3) gali užspausti slankiklį arba gali būti aktyvintos nepriklausomai viena nuo kitos. Centrinė pjezoelektrinė pavara (2) yra naudojama, kad keistų atstumą tarp dviejų išorinių pavarų, ji pailgėdama padidina atstuma tarp pavarų 1 ir 3.

1.8.3. Linijinė, ultragarsinė pjezoelektrinė pavara

Pjezoelektrinėse pavarose labai svarbu yra pjezo elemento matmenys. Pjezoelemento aukštis turi būti nedidesnis negu pusė pjezoelemento ilgio (1.18 pav.) [14].

1.18 pav. Pjezoelemento dydis

Linijinės pjezoelektrinės pavaros (1.19 pav.) priekyje yra du sužadinimo elektrodai. Pavaros valdymas yra gaunamas įjungus sinusinės bangos įtampą į vieną iš elektrodų. 

1.19 pav.  Linijinė pjezoelektrinė pavara
Labai svarbus tokio tipo pjezoelemento veikimo procesas [14]. Todėl  buvo padarytas baigtinių elementų metodu kompiuterinis pjezoelemento veikimo procesas (1.20 pav.).  Pjezoelementui veikiant, stumiklis, esantis pjezoelemento viršuje,  daro kreivalinijinį judesį .

1.20 pav. Baiginių elementų metodu suprojektuotos pjezoelemento deformacijos
1.8.3.1. Pjezoelemento matavimas trimačiu lazeriniu vibrometru
Matavimas atlitas bekantakčiu, trimačiu lazerinių vibrometru, kuris vienu metu matuoja visus tris pjezoelemento judėjimo vektorius [14]. Tokie matavimai buvo atlikti tam, kad išsiaiškinti, kiek ir kokios pjezoelemento zonos deformuojasi prijungus įtampą. Matavimai atlikti simetriškai (1.21 pav.) ir asimetriškai (1.22 pav.) žadinant pjezoelementą.

1.21 pav. Simetrinis pjezoelemento žadinimas

1.22 pav. Asimetrinis pjezoelemento žadinimas
       1.9.  Aktyvios atramos
1.9.1. Aktyvieji pjezoelektriniai elementai

Aktyvieji pjezoelektriniai elementai gali būti įmontuojami į staklių arba mašinos bazines konstrukcijas, kurios užtikrina geometrinius tikslumo parametrus, t. y. į koordinatinių judesių kreipiamąsias, pinolių ir suklių guolių atramas, taip pat ir į galutinę kinematinę grandį – pjovimo įrankio laikiklį arba matavimo galvutės konstrukciją. Vienas iš atvejų velenų arba suklių padėčiai koreguoti yra parodytas 1.23 pav [15]. 

Pjezokeraminiai įdėklai įmontuoti į V pavidalo atramas. Įdėklai prijungti prie aukšto dažnio įtampos signalų generatoriaus. Įrenginys pritaikytas suklio geometriniams tikslumo parametrams matuoti – kakliukų cilindriškumui, apskritumui ir kt. Suklio sukimas gaunamas transformuojant aukštojo dažnio rezonansinius virpesius, generuojamus įtampomis U1(t) ir U2{t) į nepertraukiamąjį sukimąsi. Šalia suklio su atramomis yra montuojamos tikslios kreipiamosios, naudojamos matavimo keitikliams tvirtinti. Keičiant maitinimo dažnį arba srovę (~ 0,5-1,0 A), suklio sukimasis gali būti reguliuojamas nuo 0,5 aps./min iki 10 aps./min. Matuojamųjų suklių masė - nuo 5 iki 10 kg. 

1.23 pav. Precizinių staklių matavimo stendas su pjezoelektrike pavara.
1.9.2. Suminis pjezoelektrinis koregavimas
Šiuolaikinės metalo pjovimo staklės ir kiti technologiniai įrengimai kai kada yra naudojami ir kontrolės operacijoms, technologinį įrankį pakeičiant matavimo įrankiu arba keitikliu. 

Suminis pjezoelektrinis staklių ir mašinų dalių padėties ir poslinkio koregavimas yra aprašytas darbuose [15-16]. Tam tikslui į mašinos konstrukcinius elementus įmontuojamos pjezokeramikos plokštelės, cilindrai arba stačiakampiai įdėklai. Prijungus prie šių elementų maitinimą dėl atvirkštinio pjezoefekto yra sukeliama deformacija, kuri mikrometriniais dydžiais pastumia mašinos dalį reikiama kryptimi ir reikiamu dydžiu. Prieš tai atliekama koordinatinio pozicionavimo paklaidų analizė, ją susiejant su staklių geometrinių parametrų paklaidomis. Nustatomas erdvinis staklių 

paklaidų vektorius 

, čia x, y, z - koordinatinės staklių dalių poslinkio paklaidos, 

 - geometrinė staklių judančiosios dalies poslinkio paklaidų suma. Paklaidas aproksimuojant supaprastintomis trigonometrinemis funkcijomis, randami būdingieji koregavimo taškai, ir staklių judančių dalių padėtis koreguojama. Koregavimo pavyzdys yra pateiktas 1.24 pav. 

1.24 pav. Sinusinis koregavimas, mašinos konstrukcijoje taikant aktyviuosius elementus.
1.10.  Neharmoniniai  virpesiai 
1.10.1.  Neharmoniniai rezonansiniai virpesiai pjezoelektriniuose varikliuose
 Neharmoninių virpesių variklio veikimas yra pagrįstas trinties ir inercijos jėgų santykio kitimu variklio trinties poroje, dėl neharmoninių (pjūklo formos) virpesių varančiojoje grandyje (1.25 pav.) [17]. Palyginti lėtos varančiosios grandies 1 judesio metu inercijos jėga variklio trinties poroje yra mažesnė už trinties jėgą, todėl varančioji grandis varo išėjimo grandį. Palyginti greito varančiosios grandies judesio 2 metu trinties jėga yra mažesnė už inercijos jėgą, todėl varančioji grandis ir išėjimo grandys praslysta viena kitos atžvilgiu. Gaunamas vidutiniškai vienkryptis išėjimo grandies judesys. Variklio išėjimo grandis reversuoja, kai pakeičiama žadinimo signalo kryptis (1.27 pav., b).

1.25  pav.Neharmoninių virpesių variklio  veikimo  principas  (S grandies poslinkis)

1.26 pav. Neharmoninių rezonansinių virpesiu pjezoelektrinio variklio schema (a) ir maketas (b): 1 - riedėjimo guolis, 2 - prispaudimo spyruoklė, 3 - pjezokeraminė įėjimo grandis
Visi žinomi eksperimentiniai ir komerciniai neharmoninių virpesių varikliai veikia nerezonansiniu režimu. Variklių efektyvumui padidinti siūlomas naujas pjezokeraminių įėjimo grandžių rezonansinio žadinimo metodas. Šiuo atveju pjezokeraminė įėjimo grandis generuoja neharmoninius pjūklo formos virpesius, sumuodama keletą rezonansinių virpesių harmonikų. Iš Furjė teorijos yra žinoma, kad pjūklo formos virpesys susideda iš daugelio harmonikų (1.27 pav.):

čia ω - pirmosios harmonikos dažnis, n - harmonikų skaičius.

1.27 pav. Pjūklo formos virpesys, susidedantis iš penkių harmonikų, kai signalai yra priešingų krypčių (a) ir (b)
Rotorinio variklio varančiosios grandies žadinimo schemai supaprastinti (1.25 pav.) buvo pasirinktos tik dvi pirmosios išilginių rezonansinių virpesių harmonikos (1.27 pav.)

                                              (1.25)
Pjezokeraminė įėjimo grandis (1.26 pav.) turi dvi elektrodų poras, kuriomis žadinamos pirmosios dvi išilginių virpesių savosios formos. Variklio išėjimo grandis reversuojama, perstūmus antrojo signalo fazę 180 laipsnių arba pirmojo signalo fazę 90 laipsnių vienas kito atžvilgiu (1.28 pav.). Pirminiai eksperimentai buvo atlikti su pjezokeramine įėjimo grandimi (60x3x3 mm) (1.26 pav., b), kurios išilginių virpesių savieji dažniai yra 28 kHz ir 56 kHz. Pradiniai eksperimentai įrodė, kad toks variklis veikia, ir paskatino tęsti jo tyrimus.

1.28 pav. Teorinis neharmoninis virpesys, susidedantis iš dviejų harmonikų: 1 – pirmoji harmonika, 2 – antroji harmonika, 1+2 – signalas, gautas susumavus pirmąją ir antrąją harmonikas
Norint supaprastinti įėjimo grandies konstrukciją ir valdymo schemą, ją galima žadinti vienu pjūklo formos elektriniu signalu ir taip sužadinti visas atitinkamas išilginių virpesių savąsias formas (1.29 pav.). Bet ir šiuo atveju įėjimo grandžiai reikalingos ne mažiau kaip dvi elektrodų poros. Tačiau, taikant tokį žadinimo metodą, iškyla problemų dėl aukštesniųjų harmonikų amplitudžių ir fazių valdymo.

1.29 pav. Dviem sinchronizuotais harmoniniais elektriniais signalais (a) ir vienu pjūklo formos signalu (b) (išjungus elektrinį signalą matomas pereinamas procesas) žadinamos pjezokeraminės įėjimo grandies virpesiai
Didžiausias tokios įėjimo grandies pranašumas yra tas, kad jai nėra griežtų matmenų ar kontakto ploto apribojimų, įėjimo grandis gali būti labai mažo skerspjūvio (kaip adata), o našumas priklauso tik nuo jos ilgio. Dėl šių savybių ji geriausiai tinka didelės skyros ypač mažų matmenų pavaroms, pavyzdžiui, matriciniams Brailio manipuliatoriams, kurių atstumas tarp adatų ašių yra apie 2,5 mm
1.10.2.  Įėjimo grandies išilginių virpesių savieji dažniai ir jų valdymo galimybės
Kad būtų galima greitai apskaičiuoti pjezokeraminės įėjimo grandies išilginių virpesių savuosius dažnius ir įvertinti jų pokytį, esant skirtingoms jos tvirtinimo variklyje sąlygoms, buvo sprendžiama pastovaus skerspjūvio vienalyčio strypo išilginių virpesių diferencialinė lygtis, parenkant skirtingas kraštines sąlygas [17]:

                                           (1.26)
Čia ρ> - tankis; S, x, u - skerspjūvio plotas, koordinatė ir poslinkis; E - tamprumo modulis; F - jėga.
Buvo gautos laisvo, gembiškai įvirtinto strypo, gembiškai per tarpinį tamprųjį elementą įtvirtinto strypo ir strypo su pridėtine mase pirmosios išilginių virpesių formos mazge savųjų dažnių išraiškos bei sprendiniai.
Iš gembiškai per tarpinį tamprųjį elementą įtvirtinto strypo (1.30 pav.) savųjų dažnių išraiškos (1.27 lygtis) bei jos sprendinio (1.20 pav.) buvo nustatyta, kad toks tvirtinimas turės didesnę įtaką pirmajam savajam dažniui ir leis kompensuoti teigiamą ω2 - 2ω1 savųjų dažnių skirtumą.

1.30 pav. Pastovaus skerspjūvio ploto gembiškai per tarpinį elementą įtvirtinto strypo modelis

čia a = E/Ek ; p = col/c ; l - strypo ilgis; a> - savasis dažnis; E, Ek - strypo ir tarpinio elemento tamprumo moduliai; c - virpesių sklidimo strype greitis.

1.31 pav. Grafinis lygties sprendimas
Iš laisvo pastovaus skerspjūvio ploto strypo su pridėtine mase viename jo gale (1.32 pav.) išilginių virpesių savųjų dažnių išraiškos (1.28 lygtis) bei jos sprendinio (1.33 pav.) buvo nustatyta, kad toks tvirtinimas turės didesnę įtaką antrajam savajam dažniui ir leis kompensuoti gembinio tvirtinimo įtaką saviesiems dažniams arba neigiamą savųjų dažnių skirtumą ω2 - 2ω1. Gauti rezultatai buvo patvirtinti eksperimentiniais matavimais.

1.32 pav.  Laisvo pastovaus skerspjūvio ploto strypo su pridėtine mase viename jo gale modelis

čia α = M/m ; β = col/c ; l - strypo ilgis; ω - savasis dažnis; M, m - pridėtoji ir strypo masės; c - virpesių sklidimo strype greitis.

1.33 pav. Grafinis (1.28) lygties sprendimas
Iš laisvo strypo su pridėtine mase pirmosios išilginių virpesių formos mazge (1.34 pav.) savųjų dažnių išraiškos (1.29 lygtis) bei jos sprendinio, kai M << m ir M >> m (1.35 pav.), nustatyta, kad buvo gautas tarpinis sprendinys tarp laisvo ir gembiškai įtvirtinto strypo sprendinių. Todėl, keičiant koncentruotos pridėtinės masės dydį, kinta abu savieji dažniai, o kai M >> m, gaunami du gembiniai strypai, kurie neatitinka tiriamojo strypo kaip vientiso kūno. Todėl tolesniuose tyrimuose buvo taikomas baigtinių elementų skaičiavimo metodas.

1.34 pav. Laisvo strypo su pridėtine mase pirmosios išilginių virpesių formos mazge modelis

čia S1, S2, l1, l2 – pirmosios ir antrosios strypo dalies skerspjūvių plotai ir ilgiai; ω – savasis dažnis; E – tamprumo modulis; c – virpesių sklidimo strype greitis; M – pridėtoji masė.

1.35 pav. Grafinis (1.29) lygties sprendimas
1.11.  Fotoelektrinis kampo keitiklis 
Precizinės apskritiminės skalės yra montuojamos į fotoelektrinius kampų matavimo keitiklius. [1] 1.36 pav

1.36 pav. Fotoelektrinis kampo keitiklis
Kampo keitikliai yra naudojami metalo pjovimo staklių sukamųjų staklių pasukimo kampams matuoti ir valdyti, matavimo prietaisų kampų atskaitymo ir matavimo sistemose, pramoninių robotų kampinių dydžių matavimo ir valdymo sistemose. Robototechnikoje yra itin reikalingas didelis informacijos kiekis apie atliekamą judesį, todėl yra duomenų apie kampo keitilio, duodančio 100000 impulsų vieno apsisukimo metu, naudojimą roboto griebtuvo konstrukcijoje. 
 Naudojamų  pramonėje kampo keitiklių impulsų vieno apsisukimo metu skaičius būna tokių dydžių: 100; 250; 500; 600; 1024; 1500; 2000; 2500; 5000; 25000; 32400 ir kt. Generuojamų impulsų skaičius būna dvejetainės, dešimtainės bei šešetainės laipsnių sistemose. 

Toliau pateiktos kai kurios matavimų technikoje naudojamos kampų matavimo schemos (1.38 pav.). 

  Bendrieji elementai, kurie yra budingi kiekvienam iš schemoje nurodytų matavimų, yra šie: 

         . matuojamasis objektas - kampu sukamas objektas, limbas arba apskritimine skalės; 

         . pamatinis etalonas; 

         . atskaitos priemonė arba prietaisas; 

         . sukimo pavara. 

1.37 pav. Didelio tikslumo kampų matavimo shemos: 1 – matuojamasis limbas, 2 – mikroskopas, 3 – daugiakampė prizmė, 4 – autokolimatorius, 5 – kampo keitiklis, 6 – pavara,  7 – kampų matavimo prietaisas , 8 – papildomas mikroskopas; a – matavimas kalibruojant pasirinkto pastovaus kampo vertę visame apskritime, b – matavimas daugiakampe prizme ir autokolimatoriumi, c – matavimas stabilaus matuojamosios skalės sukimo metu, d – matavimas naudojant didelio tikslumo kampų matavimo prietaisą, e – matavimas padalų simetrijos (pusės apskritimo) būdu, f – matavimas muariniu būdu.
Matuojamieji objektai, be skalių ir limbų, gali būti staklių pasukamieji stalai ir dalijimo galvutės, apskritiminių skalių gamybos įrenginiai, kiti kampų matavimo prietaisai. Schemoje parodyta, jog kaip pamatiniai etalonai yra naudojamos kitos didelio tikslumo apskritiminės skalės ir limbai. Be to, kaip pamatinis etalonas gali būti naudojamas pastovus kampas, sudaromas atskaitos priemonėmis matavimo metu. Šiuo kampu skalė yra kalibruojama pilname apskritime, kaip tokie etalonai naudojami ir didelio tikslumo kampo keitikliai bei kampų matavimo prietaisai. Specialų pamatinį etaloną sudaro stabiliai sukama pavara ir generuojami etaloniniai laiko intervalai, kurių atžvilgiu yra registruojami impulsai, gaunami nuo apskritiminės skalės brūkšnių, praslenkančių po nejudamu atskaitos prietaisu (fotoelektriniu mikroskopu). Tuo atveju padalų tikslumas yra nustatomas pagal impulsų pasirodymo tolygumą laiko skalėje, įvertinant sukimosi pokyčius. 
2.  LITERATŪROS APŽVALGOS APIBENDRINIMAS
Atlikus literatūros apžvalgą buvo pastebėta, kad 1.23 paveiksle pavaizduota pavara yra sudėtingos konstrukcijos, nes pjezo keramika yra išpjauta  „V” forma, o tai padaryti sudėtinga, žinant pjezo keramikos savybes – kieta, bet trapi. 1.26 paveiksle pavaizduota pavara yra paprasta ir nesunkiai pagaminama, todėl tokia konstrukcija yra prieinamiausia baigiamajam darbui.
Apžvelgus pjezo pavaros valdymą 1.10.1. skyriuje, manau, kad paduodamas pjuklo formos signalas į pjezo keramiką yra efektyvus, bet jam gauti reikia sudėtingesnės elektroninės aparatūros. Paprasčiau pjezo elementą įvesti į rezonansą, į jį paduodant sinuso formos aukšto dažnio įtampą. Tokį signalą išduoda dažnių generatoriai, esant reikalui, tokį signalą galima sustiprinti, panaudojant stiprintuvą. Todėl pjezo elemento valdymas tokiu būdu yra paprastesnis ir lengvesnis.

Išanalizavus 1.11 skyrių, patogiausia pjezo pavaros pasisukimo įvertinimą atlikti fotoelektriniu kampų matavimo keitikliu. 
3.  TIKSLAS IR UŽDAVINIAI
Darbo tikslas – sukurti ir ištirti pjezoelektrinę pavarą, kuri galėtų būti taikytina kampiniam poizicioinavimui.

Uždaviniai:

1) sukurti pjezoelektrinę sukimo pavarą, taikytiną pozicionavimo staliukui;

2) nustatyti sukurtos pjezoelektinės pavaros pozicionavimo tikslumą.
4.  DARBO ATLIKOMO METODIKA
Darbas atliktas naudojant teorinius ir eksperimentinius tyrimų metodus. Remiantis teoriniais skaičiavimais, paskaičiuotas sukamojo disko linijinis poslinkis ir pjezo elemento veikimo trukmė vieno impulso metu. Eksperimentiniai tyrimai atlikti Staklių tyrimo labarotorijoje, VGTU Mechanikos fakultete. 

Fotoelektriniu kampo keitikliu  tirta disko pasisukimas ir jo pozicionavimo tikslumas. Remiantis pagreičio jutiklių išmatuotais signalais, buvo nustatyti sistemos virpesiai pasukimo proceso metu ir pjezoelemento veikimo trukmė.
5. PJEZOELEKRINĖ PAVARA, JOS VALDYMO IR REGISTRAVIMO SIGNALŲ PRIETAISAI 
5.1. Tyrimo stendas
Remiantis literatūra, suprojektuotas ir pagamintas radialinis pjezoelektrinės pavaros tyrimo stendas (5.1 pav.). Jį sudaro: plieninis diskas, kurio lietimosi su pjezo elementu paviršius nušlifuotas iki 0,01 mm mušimo, ir jis sumontuotas ant guolio. Prie  disko, per spyruoklę prispaustas pjezoelementas. 

5.1 pav.  Tiriamasis stendas: 1 – fotoelektrinis kampo keitiklis; 2 – sukamas diskas; 3 – pagreičio jutikliai; 4 – pjezoelementas; 5 – varžtas, reguliuojantis pjezoelemento prispaudimą; 6 – prispaudimo spyruoklė;  7 – svirtis leidžianti stumdyti pjezoelementą į kairę, į dešinę, į priekį ir atgal; 8 – poslinkio jutiklis 
5.2. Pjezo elementas

Tyrinėjant pjezoelementą (5.2 pav.), buvo ieškomas dažnis, prie kurio pjezo elementas pradeda virpėti, ir įtampa, kuri reikalinga, kad pjezoelementas virpėtų. Pradžioje buvo nustatyta 100 voltų įtampa ir keičiant dažnių generatoriaus išeinantį dažnį, buvo eiškomas rezonansinis dažnis nuo 18 Hz iki 200 kHz, tačiau prie tokios įtampos jokių virpesių nepastebėta. Vėliau buvo atlikti bandymai su 200 voltų įtampa ir nustatytas 108 kHz pjezoelemento rezonansinis dažnis. Buvo nuspręsta didinti įtampą ir pažiūrėti kokia įtaką turės disko sukimuisi. Didinant įtampą iki  240 voltų,  disko sukimosi greitis didėjo, o padidinus įtampą virš 240 voltų jokios įtakios disko sukimuisi neturėjo, tai tik padidino pjezo elemento temperatūrą. Buvo nustatyta, kad 240 voltų tai efektyviausia įtampa, prie kurios pasireiškė geriausios pjezoelemento kaip pavarossavybės. Tolimesni bandymai parodė, kad  mažinant įtampą galima koreguoti elemento virpėjimą ir disko sukamosi greitį.  

5.2 pav. Pjezo elementas: 1, 2, 3 – elektrodai; 4, 5 – „+” laidas; 6 - „-” laidas
Pjezo elemento viršutinis elektrodas yra padalintas į dvi dalis (5.2 pav., 1 ir 2). Šito reikia tam, kad gauti judesį į abi puses. Įjungus įtampą į 4 ir 6 laidus, pjezo elementas virpės taip, kad diskas suksis iš dešinės į kairę, o jeigu įtampa bus įjungta prie 5 ir 6 laidų, diskas suksis iš kairės į dešinę.
5.3. Tyrimo stendas ir prietaisai

5.3 pav. Tiriamasis stendas ir jo valdymo, bei duomenų nuskaitymo prietaisai: 1 – tiriamasis stendas; 2 – žemadažnių signalų generatorius  Г3-109 (išėjime dažnis nuo 17,7 Hz iki 200 kHz ir įtampa nuo 15 mV  iki 15 V); 3 – įtampos stiprintuvas; 4 – stačiakampio impulso formavimo įrenginys; 5 – signalų stiprintuvai; 6 – bekontakčio poslinkio jutiklio stiprintuvas, 7 – kompiuteris 

5.4 pav. Transformatorius: 1 – voltmetras; 2 – signalo įėjimas; 3 – išėjimą valdantis mygtukas;  4 – išėjimą valdantis mygtukas, 5 – 1 išėjimas; 6 – 2 išėjimas; 7 – išėjimas, kurį valdo 4 mygtukas; 8 – išėjimas, kurį valdo 3 mygtukas
Iš žemadažnio generatorius išeinantis signalas buvo paduodamas į transformatorių (5.4 pav.), kurio išėjime yra sustiprinamas 20 kartų (5.5 pav.). Voltmetras matuoja iš transformatoriaus išeinančią įtampą,  skalės rodmenys yra 1 : 20.

5.5 pav. Oscilografu matuota įtampa: 1 – įtampa, išeinanti iš dažnių generatoriaus; 2 – įtampa, išeinanti iš generatoriaus

5.6 pav. Stačiakampių impulsų formavimo įrenginys: 1 – įėjimas; 2 – išėjimas; 3 – rankenėlė, kuria sukant galima didinti arba mažinti stačiakampio įmpulso plotį (laiką); 4 – mygtukas

5.7 pav. „Precizika Metrology“ fotoelektrinis kampų keitiklis A58-F

5.8 pav. Fotoelektrinio kampų keitiklio impulsų registratorius LINOMA RB-1

5.9 pav. „Brüel & Kjær“ pagreičio jutiklių (akselerometrų) stiprintuvai 2626

5.10 pav. Bekontakčio poslinkio jutiklio stiprintuvas KWS 503D

5.4. Tiriamos sistemos struktūrinė schemą
[image: image91.png]220V AC

PC

2 1 7
|
§| w4 L [ &l
- 4&4 1)z fe] Tl
= 1 mu’ %_? mal
—| ST T =
] AM}*L{Z N —
- s -
1 9 B
1 16
3
14

15

12V DC

6




5.11 pav. Tiriamos sistemos struktūrinė schema: 1 – dažnių generatorius; 2 – feritinis transformatorius (pirminės apvijos vijų skaičius 20, antros apvijos vijų skaičius 200);  3 – pjezoelementas; 4 – voltmetras; sukamasis metalinis diskas;  5 – stačiakampių impulsų formavimo įrenginys; 6 – mygtukas; 7 – mikroshema (K561TЛ1, kurioje yra keturi 2 IR – NE  elementai, iš kurių 3 yra panaudoti – tai T1.1, T1.2, T1.3); 8 – tranzistorius ( KT972A ); 9 – relė (РЭС 10); 10 – sūkamasis diskas; 11 – fotoelektrinis kampo keitiklis (A58 – F); 12 – fotoelektrinio kampo keitiklio nuskaitymo įrenginys; 13 – pagreičio jutikliai („Brüel & Kjær‟); 14 – stiprintuvai; 15 – kompiuteris; 16 – poslinkio jutiklis; 17 – bekontakčio poslinkio jutiklio stiprintuvas KWS 503D;  C1 – kondensatorius (300 μF, 400 V); C2 – kondensatorius (1000 μF, 50V); C3 – kondensatorius (0,1 μF); C4 – kondensatorius (0,01 μF);  R1 – varža (1,5 MΩ); R2 – reguliuojama varža (330 kΩ);  R3 – varža (100 kΩ); R4 – reguliuojama varža (1,5 MΩ);  D1 – diodų tiltas (KЦ 407); D2 ir D3 – diodai (KД522Б)
Pagal tiriamąjį stendą ir jo valdymo bei duomenų nuskaitymo prietaisus (5.3 pav.) buvo sukurta tiriamos sistemos struktūrinė schema (6.11 pav.)

Pjezoelemento virpesiams sužadinti buvo naudojamas dažnių generatorius (1) (5.11 pav.). Tačiau generatoriaus išėjime suformuota signalo įtampa pernelyg žema (tik 15 V), todėl buvo panaudotas transformatorius (2) (5.4 pav.), kuris sustiprintų įtampą. Tam panaudotas feritinis transformatorius [18], nes jis sustiprina įtampą neiškraipydamas dažnio generatoriaus perduodamą dažnį. Transformatoriaus pirminis vijų skaičius 20, o antrinės 200. Apskaičiavus vijų santykį ir patyrinėjus oscilografu, įtampa transformatoriaus išėjime sustiprinama  20 kartų. Transformatioriaus (2) išėjimo minusinis („- laidas‟) tiesiai jungiamas su pjezoelementu (3) (5.2 pav.), o pliusinis laidas („+‟) įjungiamas į stačiakampių impulsų formavimo įrenginį (5) (5.11 pav.). Šitas įrenginys buvo sukurtas tam, kad būtų galima valdyti pjezoelementą (3). Stačiakampių impulsų formavimo įrenginys buvo pagamintas ant KMOP tipo mikroschemos (7) [19]. Šioje mikroschemoje yra keturi 2 IR/NE, kurie padėjo lengviau valdyti pjezoelementą. Nuspaudus mygtuką (6), mikroschema (7) pradeda veikti ir atidaro tranzistorių (8), kuris įjungia relę (9), ir iš transformatoriaus (2) išeinantis laidas „+” yra sujungiamas su pjezoelementu (3). Pjezoelementas pradeda virpėti ir pasuka diską (10). Disko kampinį pasukimą fiksuoja fotoelektrinis kampų keitiklis (11) (5.7 pav.), disko linijinis poslinkis fiksuojamas bekontakčiu poslinkio jutikliu (16), o disko sukimosi laikas yra fiksuojamas pagreičio jutikliais (13). Signalas iš pagreičio jutiklių per stiprintuvus (14) (5.9 pav.) ir signalas iš poslinkio jutiklio per stiprintuvą (17) (5.10 pav.) patenka į kompiuterį (15), kur yra matomas disko linijinis poslinkis, sukimosi laikas ir visas sukimosi procesas.
5.5. Stačiakampių impulsų formavimo įrenginys (5.11 pav., 5 veikimo paaiškinimas)
Pradiniu momentu  mygtukas (6) yra įjungtas į įtampos „+‟ laidą, ir elemento T1.1 įėjime 1 ir 2 yra „aukštas‟ (vieneto) lygis, todėl elemento T1.1 išėjime 3 ir elemento T1.2 įėjime 5 ir 6 yra  „žemas‟ (nulio) lygis, tokiu būdu išėjime 4 yra „aukštas‟ lygis. Elemento T1.3 įėjime 8 ir 9 yra „aukštas‟ lygis, tai jo išėjime 10 yra „žemas‟ lygis, todėl tranzistorius yra išjungtas ir sistema neveikia.

Kai mygtukas (6) yra įjungtas su įtampos „+‟ laidu, kondensatorius C1 labai greitai pasikrauna per diodą D2, todėl atleidus mygtuką, nereikia  laukti,  kol kondensatorius įsikraus, kad būtų galima suformuoti kitą impulsą.

Kai paspaudžiamas mygtukas (jis persijungia į įtampos „-‟ laidą), ir elemento T1.1 įėjime 1 ir 2 atsiranda „žemas‟ lygis, o jo išėjime-3 „aukštas‟ lygis. Elemento T1.2 įėjime 5 ir 6 „aukštas‟, išėjime yra 4 „žemas‟ lygis. Elemento T1.3 įėjime 8 ir 9 „žemas‟ lygis, o išėjime 10 „aukštas‟ lygis. Tada maitinimo įtampa per varžą R3 teka į tranzistoriaus (8) bazę. Tranzistorius yra atidaromas ir per jį tekanti įtampa įjungia relę, kuri priverčia veikti pjezoelektrinę pavarą.

Kai mygtukas paspaudžiamas, kondensatorius C4 pradeda išsikrauti per varžą R1. Schemos veikimo trukmė priklauso nuo kondensatoriaus C4 ir varžos R4 sandaugos  τ  (τ = R·C).

Kai kondensatorius C4 išsikrauna, elemento T1.2 įėjime 5 yra „aukštas”, o įėjime 6 „žemas‟ lygis, tai išėjime 4 yra „aukštas‟  lygis. Todėl elemento T1.3 išėjime 10 gaunamas „žemas‟  lygis. Tranzistorius užsidaro ir pjezo pavara nustoja virpėti.
6 PJEZO PAVAROS TYRIMAS
6.1.  Disko pasukimo tikslumo tyrimas
Pjezopavaros pasukimo tikslumui bandyti buvo pasirinktas rankinis būdas (nuspaudžiant stačiakampio impulso formavimo įrenginio mygtuką), t. y. 20 kartų atliekant po 50 paspaudimų, 20 kartų po 100 paspaudimų ir 20 kartų po 200 paspaudimų. 

Disko pasisukimui matuoti buvo pasirinktas „Precizika Metrology‟ fotoelektrinis kampų  keitiklis  A58-F. Atliekant bandymus, pasirodė kad, fotoelektrinio kampų keitiklio nuskaitymo įrenginys (5.8 pav.) fiksuodavo mažiau impulsų (6.1 lentelė), negu yra nuspaudžiama. Siekiant išsiaiškinti, ar pjezo elementas visada suveikia, ir ar pasisuka diskas, prie tiriamo stendo buvo prijungti „Brüel & Kjær‟ pagreičio jutikliai. 
Kiekvieno bandymo metu mygtuko spaudimo procesas buvo užfiksuojamas kompiuterio. Buvo nustatyta, kad keitiklio padalos vertė (6.1 pav., a)  yra didesnė, negu disko kampinis poslinkis vieno impulso metu. Fotoelektrinis kampų  keitiklis  A58-F turi 9000 periodų, o kiekvienas periodas yra dar elektroniškai dalijamas į 4 impulsus, pastaruosius ir rodo keitiklis.

6.1 lentelė. Fotoelektrinio kampų keitiklio užfiksuoti mygtuko paspaudimai
	Bandymai
	Mygtuko paspaudimai (kartais)

	
	50
	100
	200

	
	Fotoelektriniu keitikliu išduodamas impulsų skaičius

	1
	46
	92
	188

	2
	47
	86
	194

	3
	47
	88
	195

	4
	46
	86
	190

	5
	47
	86
	190

	6
	49
	82
	194

	7
	40
	95
	190

	8
	46
	89
	195

	9
	45
	91
	191

	10
	45
	96
	195

6.1 pav.  Fotoelektrinio kampo keitiklio fiksuojamas signalas: a – fotoelektrinio  kampo  keitiklio nuskaitymo įrenginio fiksuojamas vienas impulsas
 Fotoelektrinio kampo keitiklio fiksuojama posūkio mažiausia kampinė vertė  yra 36″, tai atitiktų disko paviršiaus linijinį poslinkį kontakte su pjezoelementu 10,46 µm, o išmatuotas disko kampinis poslinkis per vieną paspaudimą  svyruoja nuo 9,03µm iki 9,52 µm ir tai sudaro 31″  ir 33″ disko kampinio poslinkio.
Tikslu patikslinti fotoelektriniu kampų keitikliu gautus rezultatus, prie tiriamojo stendo buvo prijungtas bekontaktis poslinkio jutiklis. Buvo atlikta 10 bandymų ir rezultatai užfiksuoti kompiuterio. Rezultatai buvo apdoroti programa „OriginPro 7.5‟ ir gauti grafikai (6.2 pav.). Patyrinėjus grafikus buvo nustatyta, kad disko linijinis poslinkis vieno impulso metu svyruoja nuo 9 µm, iki 9,5 µm ir galima daryti išvadą, kad tyrimai atlikti fotoelektriniu kampų keitikliu buvo tikslūs.

6.2. pav. Disko linijinis poslinkis vieno impulso metu: a – poslinkis 9 µm, b – poslinkis 9,4 µm
6.2. Pjezoelemento suveikimo laikas
Taip pat apskaičiuotas ir ištirtas pjezoelemento suveikimo laikas. Pjezoelemento veikimo laiką nulemia stačiakampių impulsų formavimo įrenginys (6.3 pav.), t. y.  jame esančio kondensatoriaus „C4” išsikrovimas per varžą „R4” (5.11). Tai galima apskaičiuoti pagal formulę (6.1).

6.3 pav. Stačiakampių impulsų formavimo įrenginys: 1 – kondensatorius „C4‟, 2 – varža  „R4‟
τ = R·C = 140kΩ · 10nF = 0.0014 s (6.1)
Atlikus bandymus su pagreičio jutikliais, buvo nustatyta, kad teoriniai laiko skaičiavimai sutampa su laiku, išmatuotu, bandymų metu (6.4 pav.)

6.4.  pav. Pjezoelemento veikimas: 1 – pjezoelemento veikimo pradžia; 2 – pjezoelemento veikimo pabaiga
IŠVADOS IR PASIŪLYMAI
Atlikti tyrimai parodė, kad keitiklio padalos linijinės išraiškos vertė ant disko yra didesnė negu disko paviršiaus linijinis poslinkis kontakte su pjezoelementu. Disko kampinis poslinkis svyruoja nuo 31″ (9,03µm) iki 33″ (9,52 µm). Jis įvykdomas per 0,0014 s.

 Norint  sumažinti pasisukimo diskretą, reikėtų trumpinti pjezoelem```````ento veikimo laiką. Tam reikėtų stačiakampio impulso formavimo įrenginyje atsisakyti analoginio signalo, relės (6.11 pav., 9) ir pakeisti jį skaitmeniniu signalu (elektroniniu raktu), nes daugiau sutrumpinant impulso, trukmę nespėja suveikti relė. 

Kitas pasisukimo diskreto sumažinimo būdas būtų, sukimosi disko prijungimas prie precizinės globoidinės slieko-sliekračio pavaros, redukuojančios pjezovarikliu įvykdomą poslinkį.

Anotacija.  Nagrinėjama pjezoelektrinės pavaros pozicionavimo tikslumas ir pjezoelemento suveikimo laikas. Aprašomas tiriamas objektas, jo valdymo įrenginiai ir bandymams naudojama aparatūra. Aptariami atliktų bandymų rezultatai. Pateikiamos išvados ir rekomendacijos 
Reikšminiai žodžiai: Pjezoelektrinė medžiaga, pjezovarikliai, rezonansas, virpesiai. 

Įvadas
Matavimo ir kalibravimo prietaisams yra keliami ypatingi tikslumo reikalavimai. Šių prietaisų pavaros turi būti mažų matmenų, patikimos, įvairių greičių, turi dirbi žemose ir aukštose temperatūrose. Taip pat turi dirbti įvairiose darbo aplinkose, pvz.: vakuumo ir radiacijos ir t.t (Blechertas 2007).         

Pjezoelektriniai varikliukai turi visas šias savybes. Jie veikia tyliai, yra paprastos konstrukcijos, mažų matmenų, nes neturi įprastoms pavaroms būdingų sudedamųjų dalių (reduktoriaus, krumpliaračių, diržo ir pan.). Jų galios ir dydžio santykis yra didelis. Kol kas pjezoelektriniai varikliai savo charakteristikomis ir galia negali prilygti buityje ir pramonėje naudojamiems tradiciniams elektros varikliams, tačiau jie yra naudojami ir labai svarbūs mažų precizinių sistemų pavarose.
Pjezoelektriniams varikliams būdinga: maži matmenys, greitas veikimas, paprastas valdymas ir kt. Šias  savybes galima pritaikyti geodezinių kampų kalibravimo prietaisų tiksliam pasukimui (Bansevičius, Giniotis 2002).

Metodai ir priemonės

Darbas atliktas naudojant teorinius ir eksperimentinius tyrimų metodus. Remiantis teoriniais tyrimais, apskaičiuota sukamojo disko linijinis poslinkis ir pjezo elemento veikimo trukmė vieno impulso metu. Eksperimentiniai tyrimai atlikti Staklių tyrimo labarotorijoje, VGTU Mechanikos fakultete. 

Fotoelektriniu kampo keitikliu  tirta disko pasisukimas ir jo pozicionavimo tikslumas. Remiantis pagreičio jutiklių išmatuotais signalais, buvo nustatyti sistemos virpesiai ir pjezo elemento veikimo trukmė.

Eksperimentiniai tyrimai buvo lyginami su teoriniais skaičiavimais.

Tikslas ir uždaviniai

Darbo tikslas – sukurti ir ištirti pjezoelektrinę pavarą, kuri turėtų būti taikytina kampiniam poizicioinavimui.

Uždaviniai:

3) sukurti pjezoelektrinę sukimo pavarą, taikytiną pozicionavimo staliukui;

4) nustatyti sukurtos pjezoelektinės pavaros pozicionavimo tikslumą;

Tyrimo stendas

Remiantis literatūra, suprojektuotas ir pagamintas radialinis pjezoelektrinės pavaros tyrimo stendas (1 pav.). Jį sudaro: plieninis diskas, kurio lietimosi su pjezo elementu paviršius nušlifuotas iki 0,01 mm mušimo ir jis sumontuotas ant guolio. Prie  disko, per spyruoklę prispaustas pjezoelementas. 

Tyrinėjant pjezo elementą buvo ieškomas jo rezonansinis dažnis ir įtampa. Buvo nustatytas 108 kHz rezonansinis dažnis ir 240 voltų efektyviausia įtampa. Tolimesni bandymai parodė, kad dar didinama įtampą neturėjo jokios įtakos disko sukimuisi, o tik padidino pjezo elemento temperatūrą. Mažinant įtampą galima koreguoti elemento virpėjimą ir sukamo disko greitį.  

1 pav.  Tiriamasis stendas: 1 – fotoelektrinis kampinis keitiklis; 2 – sukamasis diskas; 3 – pagreičio jutikliai; 4 – pjezoelementas; 5 – varžtas, prispaudžiantis pjezoelementą; 6 – prispaudimo spyruoklė;  7 – kintamos padėties svirtis.

2 pav. Tiriamasis stendas ir jo valdymo, bei duomenų nuskaitymo prietaisai: 1 – tiriamasis stendas; 2 – žemadažnių signalų generatorius  Г3-109 (išėjime dažis nuo 17,7 Hz iki 200kHz ir įtampa nuo 15 mV  iki 15 V); 3 – įtampos stiprintuvas; 4 – stačiakampio impulso formavimo įrenginys; 5 – signalų stiprintuvas; 6 – kompiuteris.  

3 pav. Tiriamos sistemos struktūrinė schema: 1 – dažnių generatorius; 2 – feritinis transformatorius (pirminės apvijos vijų skaičius 20, antros apvijos vijų skaičius 200);  3 – pjezoelementas; 4 – voltmetras; sukamasis metalinis diskas;  5 – stačiakampių impulsų formavimo įrenginys; 6 – mygtukas; 7 – mikroshema (K561TЛ1, kuri savyje turi keturis 2 IR – NE  elementus, iš kurių 3 yra panaudoti – tai T1.1, T1.2, T1.3); 8 – tranzistorius ( KT972A ); 9 – rėlė (РЭС 10); 10 – sūkamasis diskas; 11 – fotoelektrinis kampo keitiklis (A58 – F); 12 - fotoelektrinio kampo keitiklio nuskaitymo įrenginys; 13 – pagreičio jutikliai (Brüel & Kjær ); 14 – stiprintuvai; 15 – kompiuteris;  C1 – kondensatorius (300 μF, 400 V); C2 – kondensatorius (1000 μF, 50V); C3 – kondensatorius (0,1 μF); C4 – kondensatorius (0,01 μF);  R1 – varža (1,5 MΩ); R2 – reguliuojama varža (330 kΩ);  R3 – varža (100 kΩ); R4 – reguliuojama varža (1,5 MΩ);  D1 – diodų tiltas (KЦ 407); D2 ir D3 – diodai (KД522Б).

Pagal tiriamąjį stendą ir jo valdymo, bei duomenų nuskaitymo prietaisus (1 pav.) buvo sudaryta tiriamos 

Pjezoelemento virpesiams sužadinti buvo naudojamas dažnių generatorius (1) (3 pav.). Tačiau generatoriaus išėjime suformuota signalo įtampa pernelyg žema (tik 15 V), todėl buvo panaudotas transformatorius (2), kuris sustiprintų įtampą. Tam panaudotas feritinis transformatorius (Остапенко 1989), nes jis sustiprina tampą nešiskraipydamas dažnio generatoriaus paduodamo dažnio. Transformatoriaus pirminis vijų skaičius 20, o antrinės 200. Apskaičiavus vijų santykį ir patyrinėjus oscilografu, įtampa transformatoriaus išėjime sustiprinama  20 kartų. Iš transformatioriaus (2) „-” laidas tiesiai sujungtas su pjezo elementu (3), o ladas „+” įjungiamas į stačiakampių impulsų formavimo įrenginį (5). Šitas įrenginys buvo sukurtas tam, kad galima būtų valdyti pjezo elementą (3). Stačiakampių impulsų formavimo įrenginis buvo pagamintas ant „KMOP” tipo mikroschemos (7) (Бирюкв 1995). Šita mikroschema turi savyje keturis 2 IR/NE, kurie padėjo lengviau valdyti pjezo elementą. Nuspaudus mygtuką (6), mikroschema (7) pradeda veikti ir atidaro tranzistorių (8), kuris įjungia relę (9) ir iš transformatoriaus (2) išeinantis laidas „+” yra sujungiamas su pjezo elementu (3). Pjezo elementas pradeda virpėti ir pasuka diską (10). Disko linijinį pasukimą fiksuoja fotoelektrinis kompų keitiklis (11), o disko sukimosi laikas yra fiksuojamas pagreičio jutikliais (13). Signalas iš pagreičio jutiklių per stiprintuvus (14) patenka į kompiuterį (15), kur yra matomas disko sukimos laikas ir visas sukimosi procesas.

4 pav. Pjezo elementas: 1, 2, 3 – elektrodai; 4, 5 – „+” laidas; 6 - „-” laidas

Pjezo elemento viršutinis elektrodas yra padalintas į dvi dalis (4 pav., 1 ir 2). Šito reikia tam, kad gauti judesį į abi puses. Padavus įtampą į 4 ir 6 laidus pjezo elementas virpės taip, kad diskas suksis iš dešinės į kairę, o jeigu įtampa paduodama bus per 5 ir 6 laidus, diskas suksis iš kairės į dešinę.

Stačiakampių impulsų formavimo įrenginio veikimas (3 pav., 5) 

Kai (6) mygtukas sujungtas su įtmpos „+” laidu, elemente T1.1 įėjime 1 ir 2 yra „aukštas” (vieneto) lygis, todėl elemento T1.1 išėjime 3 ir elemento T1.2 įėjime 5 ir 6 yra  „žemas” (nulio) lygis, tai išėjime 4 ir elemento T1.3 įėjime 8 ir 9 yra „aukštas” lygis, tai jo išėjime 10 „žemas” lygis, todėl tranzistorius išjungas ir sistema neveikia.

Kai mygtukas (6) sujungtas su įtampos  „+” laidu kondensatorius C1 labai greitai pasikrauna per diodą D2, todėl atleidus mygtuką nereikia laukti kol pasikraus kondensatorius, kad būtų galima suformuoti sekantį impulsą.

Paspaudus mygtukaą (jis persijungia į įtampos „-” laidą), elemento T1.1 įėjime 1 ir 2 atsiranda „žemas” lygis, o jo išėjime 3 ir elemento T1.2 įėjime 5 ir 6 „aukštas”, o išėjime 4 ir  elemento T1.3 įėjime 8 ir 9 „žemas” lygis, tai išėjime 10 „aukštas” lygis. Tada įtampa per varžą R3 patenka į tranzistoriaus (8) bazę. Tranzistorius yra atidaromas ir per jį tekanti srovė įjungia relę kuri įjungia pjezoelektrinę pavarą. Kondensatorius C4 pradeda išsikrauti per varžą R4. Pjezo elemento veikimo trukmė priklauso nuo kondensatoriaus C4 ir varžos R4 sandaugos (τ = R·C).

Kai kondensatorius C4 išsikrauna elemento T1.2 įėjime 5 yra „aukštas”, o įėjime 6 „žemas” lygis, tuomet išėjime 4 yra „aukštas” lygis. Todėl elemento T1.3 išėjime 10 „žemas” lygis. Tranzistorius užsidaro ir pjezo pavara nustoja veikti.

Pjezo pavaros tyrimas

Pjezo pavaros pasukimo tikslumui tirti, pasirinktas rankinis būdas (nuspaudžiant stačiakampio impulso formavimo įrenginio mygtuką), t.y. 20 kartų po 50 paspaudimų, 20 kartų po 100 paspaudimų ir 20 kartų po 200 paspaudimų. 

Tirti stendą buvo pasirinktas Precizika Metrology fotoelektrinis kampų  keitiklis  A58-F. Atliekant bandymus iškilo neaiškumu, nes fotoelektrinio kampų keitiklio nuskaitymo įrenginys užfiksuodavo mažiau impulsų negu yra nuspaudžiama. Siekiant išsiaiškinti ar pjezo elementas visada suveikia ir ar pasisuka diskas, prie tiriamo stendo buvo prijungti Brüel & Kjær pagreičio jutikliai. 

Kiekvieno bandymo metu mygtuko spaudimo procesas buvo užfiksuojamas kompiuterio. Galime padaryti išvadą, kad keitiklio padalos vertė (5 pav., a)  yra didesnė, negu disko linijinį poslinkį vieno impulso metu. Fotoelektrinis kampų  keitiklis  A58-F turi 9000 periodu ir kiekvienas periodas yra dalijamas į 4 impulsus. 

5 pav.  Fotoelektrinio kampo keitiklio fiksuojamas 

signalas 

a – fotoelektrinio  kampo  keitiklio nuskaitymo įrenginio fiksuojamas vienas impulsas

 Apskaičiuota, kad  fotoelektrinio kampo keitiklio fiksuojamo impulso linijinė vertė yra 10,46 µm, o disko linijinis poslinkis per vieną paspaudimą  yra nuo 9,03µm. iki 9,52 µm.

6 pav. Pjezoelemento veikimas: 1 – pjezoelemento veikimo pradžia; 2 – pjezoelemento veikimo pabaiga

Taip pat apskaičiuotas ir ištirtas pjezoelemento suveikimo laikas. Pjezoelemento veikimo laiką apsprendžia stačiakampių impulsų formavimo įrenginys, t.y.  jame esančio kondensatoriaus „C4” išsikrovimo laikas. Tai galima apskaičiuoti pagal formulę (1)

τ = R·C = 140kΩ · 10nF = 0.0014 s (1)

Atlikus bandymus buvo nustatyta, kad teoriniai laiko skaičiavimai sutampa su laiku išmatuotu bandymų metu (6 pav.)

Išvados

Atlikti tyrimai parodė, kad keitiklio padalos linijinės išraiškos vertė ant disko yra didesnė, negu disko paviršiaus linijinis poslinkis kontakte su pjezo elementu. Disko linijinis poslinkis svyruoja nuo 9,03µm. iki 9,52 µm. Jis įvykdomas per 0,0014s.

 Kad sumažinti pasisukimo diskretą, reikėtų trumpinti pjezo elenento veikimo laiką. Tam reikėtų stačiakampio impulso formavimo įrenginyje atsisakyti analoginio signalo, relės (3 pav., 9) ir pakeisti jį skaitmeniniu signalu (elektroniniu raktu), nes daugiau sutrumpinant impulso trukmę nespėja suveikti relė. 

Taip pat sumažinti pasisukimo diskretą galima būtų prie disko prijungus sliekinę (globoidinę) pavarą.

Piezoelectric drive creation and anglysis

Arvydas Šulgas

Summary

The  piezoelectric drive positioning accuracy and  the piezo element play time are analezed in the paper. The investigated its control  equipment and for testring are described. Experimentation results are analyzed. Conducion and recommendations are given.

Anotacija


Nagrinėjama pjezoelektrinės pavaros pozicionavimo tikslumas ir pjezoelemento suveikimo laikas. Aprašomas tiriamas objektas, jo valdymo įrenginiai ir bandymams naudojama aparatūra. Aptariami atliktų bandymų rezultatai. Pateikiamos išvados ir rekomendacijos 

